КРИТЕРИЈУМИ ОЦЕЊИВАЊА – ИСТОРИJA
5-8. РАЗРЕД

          У петом разреду ученици се оцењују најмање два пута током полугодушта, а у шестом,
седмом и осмом разреду оцењују се најмање четири пута током полугодишта (изузев у случају када због угрожености безбедности и здравља ученика и запослених није могуће оценити ученика потребан број пута). Оцене могу бити формативне и сумативне.
Постигнућа ученика од 5. до 8. разреда у оквиру предмета историје оцењују се формативно и сумативно. 
Формативно оцењивање подразумева: праћење напредовања, активности, односно ангажовања ученика на сваком часу, мотивисаности, редовно доношење прибора за рад, израду домаћих задатака, израду задатака на самом часу, дисциплину, поштовање правила понашања. Води се у педагошкој свесци наставника, а из овога проистиче и оцена за рад на часу. 
Критеријум је следећи: 
- Недовољан успех - ученик омета наставу, не поштује правила понашања, не пише, нема прибор, не ради домаће задатке и уопште није активан на часу; 
- Довољан успех - ученик повремено прати наставу, повремено доноси прибор и домаћи и ретко кад је активан на часу, али пише оно што се од њега очекује; 
- Добар успех - ученик прати наставу, труди се да поштује правила понашања, скоро увек доноси прибор и домаћи, активан је на часу али не у континуитету; 
- Врло добар успех - ученик поштује правила понашања, труди се да редовно извршава своје обавезе,доноси прибор и домаћи, активан је; 
- Одличан успех - ученик увек поштује правила понашања, редовно извршава своје обавезе, доноси прибор и домаће задатке, изузетно је активан и мотивисан за рад, показује заинтересованост и жељу за напредовањем и стицањем знања. 
Сумативно оцењивање
У сумативно оцењивање спадају: 15-минутни, контролни задаци, активност на часу, усмено одговарање. 
Оцена из активности на часу изводи се на основу кратких тестова или усмених одговора који се односе на садржаје са истог или претходног часа. 
Елементи оцењивања ученичких постигнућа из наставног предмета историја су: усвојеност садржаја, примена знања, активност и рад ученика на часу, израда презентација, паноа и учешће у пројектима. Примена знања испитује се писмено, усмено и практично. 
Писмено оцењивање обавља се путем контролних вежби и тестова. Писмене провере знања у трајању од 45 минута се планирају и најављују. Распоред писаних провера може се видети на сајту школе. Тестови у трајању од 15 минута се не морају најављивати. 
За контролне задатке бројчана оцена изводи се на основу скале изражене у процентима, у складу са препорукама за оцењивање: 
86-100% - одличан (5); 
71-85% - врло добар (4);
51-70% - добар (3); 
31-50% - довољан (2);
0-30% - недовоља (1). 
Усмено оцењивање се обавља путем непосредног одговарања, уз поштовање критеријума за оцењивање или путем реферата, израде ПП презентација, пројеката, паноа.  Ученик може бити оцењен током сваког дела часа (уводног, главног и завршног) и на свим типовима часа (обрада, утврђивање и систематизација). Оцена је јавна, са образложењем и препоруком за даљи рад. Оцена се бележи у педагошку свеску и уноси у дневник. Оцењивање треба да буде континуирано током читаве школске године. Оцењивање се примењује и ако ученик учествује на такмичењима одобрених од стране Министарства просвете, и то оценом 5. Критеријуми за оцењивање су следећи: 
Одличан (5) - Ученик је у целини усвојио основна и проширена знања, умења и вештине, примењује знања у новим околностима, познаје и разликује поводе, узроке и последице у општој и националној историји, уочава битно, самостално закључује на основу датих података, уме да користи историјске изворе, самостално се сналази на историјској карти, критички расуђује, поседује богат речник и лако се изражава, испољава креативну активност на часу, показује интресовања и самоиницијативност; 
Врло добар (4) - Ученик је у целини усвојио основна знања и део проширених знања, самостално образлаже садржај, лако разуме, закључује и репродукује чињенице, лако се писмено и усмено изражава, испољава активност на већини часова, самостално и уз помоћ наставника, примењује знања у новим околностима. 
Добар (3) - Ученик је у целини усвојио основна знања, умења и вештине, схвата значење основних историјских појмова, уме да репродукује научено, самостално извршава основне задатке, има тешкоће у течном изражавању, сналази се на историјској карти уз помоћ наставника, углавном уочава битно, али приликом закључивања потребна је помоћ наставника. 
Довољан (2) - Ученик је усвојио, мада не у потпуности, основна знања, репродукује научено уз помоћ наставника, има склоност ка пасивном памћењу и механичком репродуковању, има тешкоћа у изражавању, испољава несналажење у самосталном раду, несигуран је и нејасан у излагању градива. 
Недовољан (1) - Ученик није усвојио основна знања, умења и вештине, не показује заинтересованост за процес учења, нити напредак, не показује разумевање садржаја ни уз помоћ наставника, није у стању да га самостално репродукује. 

ЗАКЉУЧНА ОЦЕНА 
Закључна оцена утврђује се на крају првог и другог полугодишта на основу свих појединачних оцена које су унете у дневник од почетка школске године. Закључна оцена на полугодишту не узима се у обзир приликом утврђивања аритметичке средине.
- одличан (5) - ако је аритметичка средина свих појединачних оцена најмање 4,50;
- врло добар (4) - ако је аритметичка средина свих појединачних оцена од 3,50-4,49;
- добар (3) - ако је аритметичка средина свих појединачних оцена од 2,50-3,49;
- довољан (2) - ако је аритметичка средина свих појединачних оцена од 1,50-2,49;
- недовољан (1) - ако је аритметичка средина свих појединачних оцена мања од 1,50.

Документација која прати процес оцењивања: есДневник, педагошка свеска, тестови, контролне вежбе, домаћи задаци, панои, ПП презентације. 
Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.
[bookmark: _GoBack]Уколико ученик стиче образовање и васпитање по ИОП-у 2, оцењује се на основу ангажовања и степена оставрености измењених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.
